Locomotiva unui tren de călători s-a defectat, între staţiile Voila şi Făgăraş / Mai multe garnituri sunt afectate
Locomotiva unui tren de călători s-a defectat, sâmbătă, între staţiile Voila şi Făgăraş, şi mai multe garnituri sunt afectate, transmite News.ro.
”Trenul IRN 473 a rămas defect, în jurul orei 7.25, între staţiile Voila şi Făgăraş (linie simplă). Trenul urmează să fie retras din linie curentă cu locomotiva garniturii IRN 77, până în staţia Făgăraş, de unde va fi reînscris în circulaţie cu o altă locomotivă, trimisă din Sibiu”, a transmis, sâmbătă, CFR Infrastructură.
Sursa citată a precizat că pănă la retragerea trenului IRN 473 din linie curentă, alte 3 garnituri – IRN 77, R 2101 şi R 2512 – staţionează temporar, în gările adiacente, pentru eliberarea secţie CF Voila – Făgăraş.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank